มนต์สิทธิ์ คำสร้อย

**มนต์สิทธิ์ คำสร้อย** ชื่อจริง 
มนต์สิทธิ์ แก้วศรีนวน เป็นนักร้องลูกทุ่งแนวอีสานชื่อดัง มีลูกคออันเป็นเอกลักษณ์ เริ่มโด่งดังมาจากเพลง " ขายควายช่วยแม่ " และทะยานขึ้นถึงขีดสุดจากเพลง " สั่งนาง " และ "จดหมายผิดซอง "

## ประวัติ
มนต์สิทธิ์ คำสร้อย มีชื่อเดิมว่า มนต์สิทธิ์ แก้วศรีนวน เกิดเมื่อวันพฤหัสบดีที่ 30 เมษายน พ.ศ. 2507 ที่ ตำบลนาอุดม อำเภอนิคมคำสร้อย จังหวัดมุกดาหาร (ขณะนั้นยังเป็นอำเภอมุกดาหาร  จังหวัดนครพนม) เป็นบุตรนายหนูลาและนางยุ้น แก้วศรีนวน เกษตรกรปลูกปอและมัน ที่มีฐานะยากจน มนต์สิทธิ์จบการศึกษาชั้นประถมศึกษาปีที่ 4 จากโรงเรียนบ้านทรายไหลแล้ง หลังจบการศึกษาจึงเดินทางเข้ามาทำงานที่กรุงเทพฯ โดยหวังจะได้เป็นนักร้องตามคาเฟ่ แต่ก็ได้เป็นแค่เด็กรับรถ และพนักงานเสิร์ฟ แม้ในบางโอกาสจะได้ขึ้นร้องเพลงบ้างตอนที่นักร้องขาด ทำให้มนต์สิทธิ์ยังต้องตระเวนประกวดร้องเพลงตามที่ต่าง ๆ

## เข้าวงการ
การประกวดครั้งหนึ่งที่มนต์สิทธิ์ประทับใจอย่างมาก ก็คือครั้งที่ชนะได้ที่ 2 ในการประกวดรายการใหญ่ที่ทุ่งศรีเมือง จังหวัด อุบลราชธานี เพราะที่นี่ได้พบกับ "มนต์รัก กลิ่นบุปผา" นักจัดรายการวิทยุของที่นี่ ซึ่งติดใจเสียงของมนต์สิทธิ์ จึงนำตัวมาอุปการะที่บ้าน และทำเพลงให้ เพื่อนำไปเสนอตามค่ายเพลงต่าง ๆ แต่ก็ได้รับการปฏิเสธเสมอ ส่วนมากมักจะได้รับการติติงเรื่องหน้าตาว่าไม่หล่อ ไม่มีจุดขาย ประกอบกับช่วงนั้นมนต์สิทธิ์มีวัยมากถึง 29 ปีแล้ว สถานการณ์จึงยิ่งสิ้นหวังไปกันใหญ่ ภายหลังจึงหายุทธวิธีใหม่โดยการส่งเฉพาะเทปเสียงเข้าไปก่อน โดยไม่ส่งรูปตามไป ซึ่งก็ประสบความสำเร็จ เมื่อนายห้างบริษัทชัวร์ออดิโอสนใจเสียงของมนต์สิทธิ์ และแม้ต่อมาจะเห็นหน้าตาคนร้อง ก็ตกลงใจรับโดยให้เหตุผลว่าสงสาร ที่มีหน้าตาจ๋อย ๆ จืด ๆ และด้วยเหตุนี้นี่เอง ที่นับตั้งแต่ที่เข้าวงการวันแรกจนถึงปัจจุบัน มนต์สิทธิ์ยังไม่เคยย้ายสังกัดแต่อย่างใด

หลังซุ่มทำเพลงอยู่นานถึงสองปี มนต์สิทธิ์ก็ผลิตผลงานชุดแรกชื่อ "ขายควายช่วยแม่" ออกมา ก่อนจะออกเดินสายไปกับวงของสมจิตร บ่อทอง ซึ่งตอนนั้นกำลังโด่งดังเพื่อโปรโมตผลงานเพลงและเพื่อฝึกงานด้านหน้าเวที นับตั้งแต่นั้น มนต์สิทธิ์ คำสร้อย ผู้มีลูกคอไม่เหมือนใคร ที่มากับภาพลักษณ์การเป็นคนซื่อ ๆ ก็กลายเป็นชื่อที่รู้จักกันไปทั่วฟ้าเมืองไทย โดยเฉพาะอย่างยิ่ง หลังจากที่ส่งผลงานเพลงชุดที่ 2 "สั่งนาง" ออกมา 

## รายชื่ออัลบั้ม (ผลงานเดี่ยว)

### รายชื่ออัลบั้มรวมฮิต

* มนต์เพลงยอดฮิต (มกราคม พ.ศ. 2540)
* รวมฮิตสะท้านจิต (มกราคม พ.ศ. 2541)
* มนต์เพลงยอดฮิต ชุด 2 (ตุลาคม พ.ศ. 2541)
* ฮิตตลอดกาล (กรกฎาคม พ.ศ. 2543)
* มนต์สิทธิ์ซูเปอร์ฮิต (เมษายน พ.ศ. 2551)
* รวมฮิต มนต์สิทธิ์ คำสร้อย (เมษายน พ.ศ. 2551)
* ดับเบิ้ลฮิต (พฤศจิกายน พ.ศ. 2556)
* เพลง Hot ซอง Hit (ตุลาคม พ.ศ. 2558)

## รายชื่ออัลบั้ม (ผลงานกลุ่ม)
***ชัวร์ชะชะช่า ชุดที่ 1 (ธ.ค. 44)**
***ชัวร์ชะชะช่า ชุดที่ 2 (ธ.ค. 44)**
ร่วมกับ ดำรง วงศ์ทอง, เกษม คมสันต์, สำราญ บุญลาภ, ฝน ธนสุนทร , อัมพร แหวนเพชร และ บุญตา เมืองใหม่
***ชัวร์ชะชะช่า ชุดที่ 3 (ต.ค. 45)**
***ชัวร์ชะชะช่า ชุดที่ 4 (ต.ค. 45)**
ร่วมกับ ดำรง วงศ์ทอง, เกษม คมสันต์, สมชาย ไทรงาม, อัมพร แหวนเพชร, ฝน ธนสุนทร ,บุญตา เมืองใหม่ และแอร์ สุชาวดี
***เพลินเพลง "วัฒนธรรม" (2545)**
ร่วมกับ ฝน ธนสุนทร, ดำรง วงค์ทอง, เท่ห์ อุเทน, นคร ถนอมทรัพย์, ศรวณี โพธิเทพ, ผุสดี เอื้อเฟื้อ, ศรีสุภางค์ อินทร์ไทร, ฮอทเปปเปอร์, กังวาลไพร ลูกเพชร, จันทร์จวง ดวงจันทร์, ไวพจน์ เพชรสุพรรณ, รุ่ง สุริยา , เพลิน พรหมแดน, สุรชัย สมบัติเจริญ, ธีรนัยน์ ณ หนองคาย, อมร มงคล ในเพลง ใจดีสู้เสือ ร่วมกับ ฝน ธนสุนทร
***ฝากไว้เป็นคติแก่โลก (เม.ย.46)**
ร่วมกับฝน ธนสุนทร ,อัมพร แหวนเพชร , เพลิน พรหมเดน , รุ่ง สุริยา , เอกชัย ศรีวิชัย และเล็ก อรวี ในเพลง หลวงตามหาบัว, ฝากไว้เป็นคติแก่โลก ร่วมกับ เพลิน พรหมเดน , รุ่ง สุริยา , เอกชัย ศรีวิชัย
***จดหมายรักจากชัวร์ (ส.ค.46)**
ร่วมกับดำรง วงศ์ทอง ,เกษม คมสันต์ , สมชาย ไทรงาม , ฝน ธนสุนทร , บุญตา เมืองใหม่ และแอร์ สุชาวดี ในเพลง จดหมายตีกลับ, จดหมายถามที่อยู่
***พ่อแห่งชาติ (ธ.ค. 48)**
ร่วมกับ ฝน ธนสุนทร, เสรี รุ่งสว่าง, จิตติมา เจือใจ, นคร ถนอมทรัพย์, ศรีสุภางค์ อินทร์ไทร, ศิริจันทร์ อิศรางกูร, ผุสดี เอื้อเฟื้อ, กมลพร ขำขาล,โยนก นาคพันธ์ ในเพลง ใจดีสู้เสือ ร่วมกับ ฝน ธนสุนทร
***แม่แห่งชาติ (ธ.ค. 48)**
ร่วมกับ ฝน ธนสุนทร, คัทลียา มารศรี, สุนารี ราชสีมา, รุ่ง สุริยา, สดใส รุ่งโพธิ์ทอง, นคร ถนอมทรัพย์, ศรีสุภางค์ อินทร์ไทร, จินตนา สุขสถิตย์, โฉมฉาย อรุณฉาน ในเพลง ใจดีสู้เสือ ร่วมกับ ฝน ธนสุนทร
***โอเคลูกทุ่ง (ต.ค. 2549)**
ร่วมกับ ดำรง วงศ์ทอง และเกษม คมสันต์ ในเพลง คนชื่อเดือน, สัญญารักน้ำอ้อย ร่วมกับ อั้ม นันทิยา, เหนือคำสาบาน, หนุ่มอีสานแอ่วเหนือ
***ลูกทุ่งซูเปอร์โชว์ (ต.ค. 2549)**
ร่วมกับ ดำรง วงศ์ทอง, ไมค์ ภิรมย์พร, พี สะเดิด, ไผ่ พงศธร, ฝน ธนสุนทร, ต่าย อรทัย และ บุญตา เมืองใหม่
***ทัวร์ชมทุ่ง (ก.พ. 50)''
ร่วมกับดำรง วงศ์ทอง
***กล่อมเมือง (ต.ค.50)*
ร่วมกับดำรง วงศ์ทอง ในเพลง มนต์เมืองเหนือ, สามหัวใจ, ค่าน้ำนม ร่วมกับ ดำรง วงศ์ทอง, เซียมซีเสี่ยงรัก, น้ำตาร่วงหลังพวงมาลัย, วิวาห์น้ำตา, เท่านี้ก็ตรม
**'บันทึกรักพันล้าน (ต.ค.51)*
ร่วมกับ ฝน ธนสุนทร , เกษม คมสันต์ , ก๊อต จักรพันธ์ , ศิริพร อำไพพงษ์ , ไมค์ ภิรมย์พร, ต่าย อรทัย, บุญตา เมืองใหม่, ตั๊กแตน ชลดา และแอร์ สุชาวดี
**'ฤดูแห่งความรัก (ก.พ.53)*
ร่วมกับ ฝน ธนสุนทร , อั้ม นันทิยา , ตุ้ม จ่านกร้อง , ไอดิน อภินันท์ , อ๊อฟ ศุภณัฐ AF 2 , ฝ้าย ณัฏฐพัชร AF 4 และ หนิม คนึงพิมพ์ AF 5 ในเพลง พ่อ
**'เฮฮาปาร์ตี้ (ต.ค. 53)*
ร่วมกับ ฝน ธนสุนทร , ไชโย ธนาวัฒน์ , ไอดิน อภินันท์ , ตุ้ม จ่านกร้อง , อั้ม นันทิยา , ศักดา คำพิมูล , จ่าส่ง ร็อคออนซอน , โรส บุญเจริญ , ศล อำพัน , แฟรงค์ แวงน้อย , ซอ เกษตรวิสัย , เดียร์ ดารินทร์ , สุทธิดา ยิ้ม
**' หวานใจกับนายลูกทุ่ง (ต.ค. 54)*
ร่วมกับ ศักดา คำพิมูล , ใจแก้ว ณัฐกานต์ , ซอ เกษตรวิสัย ในเพลง ตอน 19 เจ้าอยู่ไส, บ่มีข้อแม้, บ่าวมุกดาหาร
**'ลูกทุ่งมหาสนุก แซบ เผ็ด สะเด็ดยาด (พ.ย. 54)*
ร่วมกับ ดำรง วงศ์ทอง, เกษม คมสันต์, สำราญ บุญลาภ, สมชาย ไทรงาม, ฝน ธนสุนทร , อัมพร แหวนเพชร, แอร์ สุชาวดี, บุญตา เมืองใหม่, ไผ่ พงศธร, เอิ้นขวัญ วรัญญา, พี สะเดิด, 5 สาวฝุ่นตลบ, ไหมไทย ใจตะวัน
**'เต้น...เบรกแตก (มี.ค. 55)*
ร่วมกับ ฝน ธนสุนทร , ไชโย ธนาวัฒน์ , ไอดิน อภินันท์ , โจ๊ก โซคูล , ตุ้ม จ่านกร้อง , อั้ม นันทิยา , ศักดา คำพิมูล , จ่าส่ง ร็อคออนซอน , โรส บุญเจริญ , ศล อำพัน , แฟรงค์ แวงน้อย , ซอ เกษตรวิสัย , เดียร์ ดารินทร์ , สุทธิดา ยิ้ม , มนต์แคน แก่นคูน , ไหมไทย ใจตะวัน , ไผ่ พงศธร พี สะเดิด , เปาวลี พรพิมล , ต่าย อรทัย , ตั้กแตน ชลดา , ศิริพร อำไพพงษ์ , จิ้งหรีดขาว วงศ์เทวัญ , หลิว อาจารียา
**'สามทโมน (พ.ย.63)*
ร่วมกับดำรง วงศ์ทอง และเกษม คมสันต์

==รายชื่ออัลบั้ม (ผลงานเพลงคู่)==
**'เกี่ยวก้อย (ส.ค. 41)'''

## รายชื่ออัลบั้มรวมเพลง (ผลงานกลุ่ม)
*ลูกทุ่งพันล้าน 2 (ธันวาคม 2540)
*รวมฮิต 16 เพลงเด็ด 11 นักร้อง (2541)
*รวมฮิตมิวสิกวีดีโอ เวอร์ชั่น (2543-2544)
*ลูกทุ่งสะท้านทรวง (2544)
*คู่ขวัญ-คู่เพลง (2545)
*รวมฮิต 3 หนุ่ม (กุมภาพันธ์ 2546)
*ปกทอง (กุมภาพันธ์ 2547)
*ยอดนิยม (2547)
*ฮิตชัวร์ (กุมภาพันธ์ 2549)
*ดังสิบ (พฤษภาคม 2550)
*ลูกทุ่งเมดเล่ย์ฮิต (พฤษภาคม 2550)
*ชัวร์ ซูปเปอร์ฮิต (2551)
*ฮิตไม่มีกั๊ก (ฮักไม่มีกิ๊ก) (สิงหาคม 2553)
*สุดคุ้มชัวร์ (ธันวาคม 2553)
*ย้อนรอยเพลงดัง (ธันวาคม 2553)
*เพลงเด็ด 11+1 นักร้อง (ธันวาคม 2553)
*เพลงฮิตฉบับกระเป๋า (2553)
*หมอลำเด็ดเพชรอีสาน (พฤศจิกายน 2553)
*เพลงใช่ของหลายคน (ธันวาคม 2553)
*รางวัลแห่งดาว (กุมภาพันธ์ 2554)
*มันส์ฟันธง (กรกฎาคม 2554)
*เพียงเราคู่กัน (สิงหาคม 2554)
*ย้อนรอยเพลงดัง 2 (ธันวาคม 2554)
*เพลงดังมือถือ (ธันวาคม 2554)
*หวานนิด กุ๊กกิ๊กหน่อย (กุมภาพันธ์ 2555)
*ใกล้กันนิด ชิดกันหน่อย (กุมภาพันธ์ 2555)
*สามช่า ชัวร์ชัวร์ (กุมภาพันธ์ 2555)
*ย้อนรอยเพลงดัง 3 (เมษายน 2555)
*ชัวร์จัดเต็ม (มิถุนายน 2555)
*เพลงฮิตโดนใจ (สิงหาคม 2555)
*วันวานยังเพราะอยู่ (กันยายน 2555)
*ชัวร์จัดเต็ม 2 (ตุลาคม 2555)
*หวานมัน ฉันมีเธอ (พฤศจิกายน 2555)
*ฤดูรัก ฤดูลา วาเลนไทน์ (มกราคม 2556)
*20 ปีชัวร์ (กุมภาพันธ์ 2556)
*ม่วนขนาด (มีนาคม 2556)
*หนึ่งหญิง สองชาย (มิถุนายน 2556)
*หนุกหนานชัวร์ (สิงหาคม 2556)
*ดีเกินร้อย (สิงหาคม 2556)
*ยอดเพลงเอก (กันยายน 2556)
*รักเธอ...ตลอดเวลา (กันยายน 2556)
*เพลงมันส์วันหรรษา (มีนาคม 2557)
*ย้อนรอยเพลงดัง 5 (มิถุนายน 2557)
*เพลงไทบ้าน (สิงหาคม 2557)
*อีสาน หวานใจ (มีนาคม 2558)
*มันส์เฟี้ยวฟ้าว (มิถุนายน 2558)
*รักแล้วรักเลย (กรกฎาคม 2558)
*เพลงลูกผู้ชาย (กันยายน 2558)
*เพลงฮิตออนไลน์ชัวร์ (พฤศจิกายน 2558)
*BIG HIT ลมพัดตึ้ง (ธันวาคม 2558)
*ขออภัย! แผ่นนี้เจ็บ! (ธันวาคม 2558)
*50 เพลงดี 20 ปีชัวร์ (ธันวาคม 2558)
*เสน่ห์ลูกทุ่ง (ธันวาคม 2558)
*HITS สะกิดใจ (ธันวาคม 2558)
*สุดคุ้มชัวร์ ชุด 2 (ธันวาคม 2558)
*ม่วนคักๆ มักหลายๆ (ธันวาคม 2558)
*เมดเล่ย์ 3 ช่า นันสต็อป (ธันวาคม 2558)
*เพลงดัง 5 ดาว (ธันวาคม 2558)
*เฮิร์ทฝุดๆ (ธันวาคม 2558)
*โจ๊ะ โจ๊ะ (ธันวาคม 2558)
*เสน่ห์ลูกกรุง (ธันวาคม 2558)
*ฝนตกแดดออก (ธันวาคม 2558)
*3 ช่าคืนความสุข (ธันวาคม 2558)
*เพลงมันส์ประจำรถ (ธันวาคม 2558)
*20 ปี สั่งนาง Young ชัวร์ (มกราคม 2559)
*ปาร์ตี้ สุดติ่ง (มีนาคม 2559)
*มันส์ สุดติ่ง (มีนาคม 2559)
*สลา คุณวุฒิ คนสร้างเพลง เพลงสร้างคน (เมษายน 2559)
*เมียพี่ไม่รู้ (พฤษภาคม 2559)
*ลูกทุ่งฮิต น้ำตาจิไหล 2016 (กรกฎาคม 2559)
*ลูกทุ่งเพลงฮิตชีวิตนักสู้ (ธันวาคม 2559)
*บันทึกเพลงดัง คนสร้างเพลง สลา คุณวุฒิ (เมษายน 2561)
*รวมเพลง ลูกทุ่งฮิตคิดฮอดบ้าน (ธันวาคม 2561)
*บันทึกวันวานขับขานเพลงครู สลา คุณวุฒิ (พฤษภาคม 2563)

## ผลงานร่วมกับศิลปินแนวอื่น
*เพลง "คิดถึงบ้าน (เดือนเพ็ญ)" ในอัลบั้ม หาเงินสร้างบ้าน (2537)
*เพลง "เขย ธ.ก.ส." ในอัลบั้ม รักหนุ่มเสื้อเขียว (2538)
*เพลง "มนต์เพลงลูกทุ่งเอฟเอ็ม" ในเพลงประกอบภาพยนตร์เรื่อง มนต์เพลงลูกทุ่งเอฟเอ็ม (2545)
*เพลง "พุทธานุภาพ" ในอัลบั้ม พุทธานุภาพ (2545)
*เพลง "ตุ๊กตา" ในอัลบั้ม มนต์เพลงคาราบาว (2550)
*เพลง "ชีวิดผิดเลน" ในอัลบั้ม Boyd-Nop ของ บอย โกสิยพงษ์ และ นภ พรชำนิ (2553)
*เพลง "รองเท้าหน้าห้อง" ในอัลบั้ม สลา คุณวุฒิ คนสร้างเพลง เพลงสร้างคน (2559)

## เพลงพิเศษ

*เพลง "นํ้าท่วมแพ้นํ้าใจ" (2554)
*เพลง "ทำดีเพื่อซับเหงื่อพ่อ" (2559) - จัดทำขึ้นเพื่อแสดงความจงรักภักดีและสำนึกในพระมหากรุณาธิคุณ เนื่องในโอกาสมหามงคลสมเด็จพระเทพรัตนราชสุดาฯ สยามบรมราชกุมารี ทรงเจริญพระชนมายุ 5 รอบ
*เพลง "ฟ้าร้องไห้" (2559) - จัดทำขึ้นเพื่อแสดงความอาลัยแด่พระบาทสมเด็จพระปรมินทรมหาภูมิพลอดุลยเดช มหิตลาธิเบศรามาธิบดี จักรีนฤบดินทร สยามินทราธิราช บรมนาถบพิตร
*เพลง "ศรีเมืองไทย" (2559)

## ผลงานเพลงดัง
*ขายควายช่วยแม่
*สั่งนาง
*จดหมายผิดซอง (ต้นฉบับ รุ่งนคร พรอำนาจ)
*อกหักตอนพักยก
*อิจฉา ดีเจ
*คนนอกสายตา
*กำลังใจ 
*กลัว 
*ในฝัน 
*ผู้ผิดหวัง 
*โกสัมพี 
*คิดถึงจังเลย

## ผลงานละคร
* ระเบิดเถิดเทิง ตอน เสือเชอร์รี่ รับเชิญ ออกอากาศทาง สถานีโทรทัศน์สีกองทัพบกช่อง 5
* ระเบิดเถิดเทิง ตอน มารผจญ รับเชิญ ออกอากาศทาง สถานีโทรทัศน์สีกองทัพบกช่อง 5
* นางแบบโคกกระโดน รับบท ผู้ใหญ่บุญโฮม ออกอากาศทาง สถานีโทรทัศน์สีกองทัพบกช่อง 7
* คุณพ่อจำเป็น รับบท เถิก ออกอากาศทาง สถานีโทรทัศน์สีกองทัพบกช่อง 7
* มนต์รักสองฝั่งคลอง รับบท ต้น ออกอากาศทาง พีพีทีวี PPTV HD
* ซ่อนกลิ่น รับบท (รับเชิญ) ออกอากาศทาง ช่อง 3 เอชดี 3 HD
* บุพเพนาคราช รับบท มนต์สิทธิ์ (ก่อนศัลยกรรม) ออกอากาศทาง ช่อง 9
* ข่อยฮักเจ้า เรารักกัน รับบท พ่อโก-เสก
* ข่อยฮักเจ้า เรารักกัน 2 รับบท พ่อ
* ทายาทไหทองคำ รับบท ลุงบัวลี ออกอากาศทาง ช่อง 8 (2567)

## ผลงานภาพยนตร์
* มนต์เพลงลูกทุ่งเอฟเอ็ม รับบท มนต์สิทธิ์
* แดร็กคิวล่า ลำเพลิน รับบท มนต์สิทธิ์
* รวมพลคนลูกทุ่งเงินล้าน รับบท มนต์สิทธิ์
* อีหล่าเอ๋ย (รับเชิญ)
* สรรพลี้หวน

## คอนเสิร์ต

* รายการ 7 สีคอนเสิร์ต มนต์สิทธิ์ คำสร้อย (2538-2539)
* คอนเสิร์ต ด้วยพลังและกำลังใจ เพื่อโลกใบเดียวกัน FESPIC Games Bangkok '99 (มกราคม 2542)
* คอนเสิร์ต 15 ปี คำภีร์ เต็มขั้น (มิถุนายน 2545) (รับเชิญ)
*คอนเสิร์ต ถูกใจคนไทย ร่วมใจใช้สินค้าถูกกฎหมาย (สิงหาคม 2545)
* คอนเสิร์ต ร่วมช่วยชาติกับหลวงตามหาบัว (กรกฎาคม 2546)
* มหกรรมคอนเสิร์ต ทรัพย์สินทางปัญญา (สิงหาคม 2546)
* คอนเสิร์ต สานใจไทย สู่ใจได้ (ธันวาคม 2547)
* คอนเสิร์ต M-150 แรงงานไทยใจเกินร้อย (พฤษภาคม 2548)
* คอนเสิร์ต มนต์เพลงคาราบาว (กรกฎาคม 2550) (รับเชิญ)
* คอนเสิร์ต ป้า คนดนตรี คืนชีวิตสู่ธรรมชาติ (กันยายน 2550)
* คอนเสิร์ต รวมใจภักดิ์ รักษ์ผืนป่า (พฤษภาคม 2551)
* คอนเสิร์ต เพื่อนช่วยเพื่อน ยอดรัก สลักใจ (มีนาคม 2551)
* คอนเสิร์ต อาลัย...ยอดรัก สลักใจ (สิงหาคม 2551)
* คอนเสิร์ต ไอดิน อภินันท์ ช่วยน้องให้บ่ปึก (กันยายน 2553) (รับเชิญ)
* คอนเสิร์ต ลูกทุ่งจ๋ามหาสนุก (เมษายน 2555)
*คอนเสิร์ต 35 ปี จรัล มโนเพ็ชร (ตุลาคม 2555)
*คอนเสิร์ต ชัวร์ ออนท้วร์ (มิถุนายน 2556)
*คอนเสิร์ต รำลึก 5 ปี ยอดรัก สลักใจ (ตุลาคม 2556)
*คอนเสิร์ต โต๊ะเหมา 94.5 (พฤศจิกายน 2556)
*คอนเสิร์ต วันอำลา...ขวัญใจคนเดิม สายัณห์ สัญญา (ธันวาคม 2556)
*คอนเสิร์ต GOT SHOW 20ปี หัวแก้วหัวแหวน (สิงหาคม 2557) (รับเชิญ)
*คอนเสิร์ต รำลึก ยอดรัก ปีที่ 6 (สิงหาคม 2557)
*คอนเสิร์ต คืนความสุขให้คนในชาติ (กันยายน 2557)
*คอนเสิร์ต เดินหน้าประเทศไทย ร่วมใจปฏิรูป (พฤศจิกายน 2557)
*คอนเสิร์ต 78 ปี ตำนานแห่งสายน้ำ ครูชลธี ธารทอง (พฤษภาคม 2558)
*คอนเสิร์ต ซูเปอร์สตาร์ฮาเฮ (สิงหาคม 2558)
*คอนเสิร์ต ลูกทุ่งเพื่อแผ่นดิน (กันยายน 2558)
*คอนเสิร์ต ลูกทุ่งเน็ตเวิร์คสัญจร (พฤษภาคม 2559)
*คอนเสิร์ต สลา คุณวุฒิ คนสร้างเพลง เพลงสร้างคน (สิงหาคม 2559)
*คอนเสิร์ต OTOP และของดี อำเภอป่าโมก (กันยายน 2559)
*คอนเสิร์ต ช่วยเหลือผู้ประสบภัยน้ำท่วม แขวงอัตตะปือ สปป.ลาว (สิงหาคม 2561)
*คอนเสิร์ต ลูกทุ่งเน็ตเวิร์กออนทัวร์ (กันยายน 2561)
*คอนเสิร์ต รำลึก พ่อดม ชวนชื่น (ธันวาคม 2561)
*คอนเสิร์ต เพื่อไม่ทิ้งกัน เพือหารายได้ช่วยเหลือ พี่โดม มาร์ติน ป่วยด้วยโรคมะเร็งเนื้องอกในสมอง (กรกฎาคม 2562)
*คอนเสิร์ต เพื่อนไม่ทิ้งเพื่อน หารายได้ เพื่อช่วยเหลือ เมฆ วินัย ไกรบุตร และ เป้า ปรปักษ์ (สิงหาคม 2562)
*คอนเสิร์ต ลูกทุ่งพลังใจ (มิถุนายน 2563)
*คอนเสิร์ต The Duet ลูกทุ่งเพื่อชีวิต Concert (มกราคม 2565)
*คอนเสิร์ต ไอดิน อภินันท์ ตอน ก็ยัง.. คิดฮอด (พฤศจิกายน 2565) (รับเชิญ)
*คอนเสิร์ต ครบรอบ 1 ปี ไวพจน์ เพชรสุพรรณ (มกราคม 2566)
*คอนเสิร์ต 84 ปี ลูกทุ่งไทย (มกราคม 2567)
*คอนเสิร์ต วันเพลงลูกทุ่งไทย (พฤษภาคม 2567)

## หนังสือ

* ลูกทุ่งเพื่อชีวิต Vol.2

## ชีวิตครอบครัว
ในระหว่างที่มนต์สิทธิ์กำลังโด่งดังสูงสุด ได้เกิดกรณีที่มีผู้หญิงคนหนึ่ง โดยเธออ้างว่าลูกสาวของเธอเกิดมาจากมนต์สิทธิ์ โดยทั้งสองมีความสัมพันธ์กันในระหว่างที่เธอทำงานเป็นหางเครื่องในวงดนตรีสมจิตร บ่อทอง และมนต์สิทธิ์เป็นนักร้อง หลังจากผลการพิสูจน์ยืนยันว่าเด็กเป็นลูกของมนต์สิทธิ์จริง มนต์สิทธิ์จึงแสดงความรับผิดชอบด้วยการดูแลเรื่องค่าใช้จ่ายในการเลี้ยงดูบุตรแต่โดยดี

โดยลูกสาวของมนต์สิทธิ์ มีชื่อว่า "ปิยะพร แก้วศรีนวน" หรือเปีย

ในเดือนตุลาคม พ.ศ. 2556 มนต์สิทธิ์ออกมายอมรับว่าตัวเองเป็นเกย์ผ่านรายการโทรทัศน์ทางช่องเคเบิลทีวี

แต่ในเดือนพฤศจิกายน พ.ศ. 2560 มนต์สิทธิ์ได้ออกมายืนยันว่าตนมีแฟนสาวอยู่ที่เชียงใหม่

## การเมือง
ในการเลือกตั้งทั่วไปเมื่อวันที่ 3 กรกฎาคม พ.ศ. 2554 มนต์สิทธิ์ได้ลงรับสมัครเลือกตั้งในแบบเขต จังหวัดมุกดาหาร บ้านเกิด สังกัดพรรคชาติไทยพัฒนา แต่ไม่ได้รับการเลือกตั้ง โดยได้คะแนนเพียง 911 คะแนน

## เกียรติยศ
*รางวัล“พระพิฆเนศทองพระราชทาน” ครั้งที่ 1 ประเภท ผู้ขับร้องเพลงลูกทุ่งยอดนิยม จากเพลง  “ขายควายช่วยแม่” (ปี 2539) 
*“บุคคลแห่งปี 2539” ( Man of the year’96) จากนสพ. เดอะ เนชั่น 
*รางวัลโทรทัศน์ทองคำครั้งที่ 11 (2 มีนาคม 2540) สาขามิวสิกวิดีโอดีเด่น จากเพลง “จดหมายผิดซอง” 
*รางวัลครอบครัวขวัญใจประชาชน จากการจัดของ บริษัท มีเดีย ออฟ มีเดียส์ จำกัด (มหาชน) ในงาน "ครอบครัวในดวงใจ" ครั้งที่ 4 เมื่อวันที่ 26 เม.ย.2540 
*รางวัล“พระพิฆเนศทองพระราชทาน” ครั้งที่ 2 ประเภท ผู้ขับร้องเพลงลูกทุ่งยอดนิยมจากเพลง “สั่งนาง” (ปี2540) 
*"ผู้แต่งกายดีเด่น" ประจำปี 2540 จากการคัดเลือกของสมาคมช่างตัดเสื้อไทย  ประเภทบันเทิง  สาขานักร้อง 
*มิวสิกวิดีโอดีเด่นเพลง “ขายควายช่วยแม่” , เพลง “สั่งนาง” และเพลง “กำลังใจ” ร้องโดย  “มนต์สิทธิ์  คำสร้อย”  จากการคัดเลือกของคณะนิเทศศาสตร์  มหาวิทยาลัยหอการค้าไทย ร่วมกับ สำนักงานคณะกรรมการวัฒนธรรมแห่งชาติ (สวช.) เมื่อวันพุธที่ 29 สิงหาคม 2544
*รางวัลมาลัยทอง ครั้งที่ 7 ประจำปี 2550 สาขาเพลงเก่าทำใหม่ยอดเยี่ยมชาย ได้แก่เพลง เหนือคำสาบาน
*รางวัลคมชัดลึก อวอร์ด ครั้งที่ 10 ประจำปี 2555 สาขาเพลงอมตะรังสรรค์ชายยอดเยี่ยม ได้แก่เพลง อภัยให้เรียม

## อ้างอิง

หมวดหมู่:บุคคลจากจังหวัดมุกดาหาร‎‎
หมวดหมู่:นักร้องไทยที่มีความหลากหลายทางเพศ
หมวดหมู่:นักร้องชายชาวไทย
หมวดหมู่:นักร้องลูกทุ่งชายชาวไทย
หมวดหมู่:นักการเมืองไทย
หมวดหมู่:พรรคชาติไทยพัฒนา
หมวดหมู่:ศิลปินสังกัดชัวร์ เอนเทอร์เทนเมนท์
หมวดหมู่:ศิลปินสังกัดแกรมมี่โกลด์